పాఠశాల: సీతారాములు అయోధ్యకు చేరుట
సీతారాములు అయోధ్యకు చేరుట
రావణుడు యుద్దానికి వస్తాడు. రాముడికీ, రావణుడికీ భయంకరమైన యుద్ధం జరుగుతుంది. రాముడు వేసిన బాణాలతో రావణుడి తల తెగిపోగానే మళ్ళీ కొత్త తల వచ్చేస్తుంది, అలా ఎన్ని సార్లు చేసినా మళ్లీ మళ్ళీ అలాగే జరుగుతుంటే రాముడికి ఏమి చెయ్యాలో అర్ధమవదు. అప్పుడు రావణుడి తమ్ముడు విభీషణుడు, రావణుడి పొట్టలో అమృత భాండం ఉందనీ పొట్టలో బాణం వేస్తే చచ్చిపోతాడని చెప్తాడు. పొట్టలో బాణం వెయ్యడానికి రాముడు ఒప్పుకోడు, అది యుద్ద ధర్మ౦ కాదు అంటాడు. యుద్ధం చేయడానికి కొన్ని రూల్స్ ఉంటాయన్నమాట. వాటినే యుద్దధర్మ౦ అంటారు.
రాముడు బ్రహ్మాస్త్రం వెయ్యగానే హనుమంతుడు తన తండ్రి అయిన వాయుదేముడిని ప్రార్ధిస్తాడు. వాయువు అంటే తెలుసు కదా గాలి. అప్పుడు గాలి గట్టిగా వీచి రాముని బాణం రావణుడి పొట్టలో గుచ్చుకునేలా చేస్తాడు. అప్పుడు రావణుడు చనిపోతాడు. అక్కడున్న వానరులు, రాముడు, లక్ష్మణుడు అందరూ సంతోషపడతారు. రాముడు విభీషణున్ని లంకా నగరానికి రాజుగా చేస్తాడు.
లంకలోని స్త్రీలు సీతను పల్లకీలో రాముడి దగ్గరకు తీసుకొస్తారు. అందరూ చాలా సంతోషిస్తారు. అప్పుడు సీత, "ఇన్ని నెలలు నేను రాక్షసుల రాజ్యంలో వున్నాను కదా అగ్నిపునీతనై రాముని చేరుతాను" అని చెప్తుంది. ఆ కాలంలో ఎటువంటి పాపము చేయని వారు మంటలోకి వెళ్ళినా కూడా పువ్వులా తిరిగి వస్తారన్నమాట, అలా అగ్నిలోవెళ్లి రావడాన్ని అగ్నిపునీత అంటారు. సీత మంచిదని రాముడికి తెలుసు కాని అందరికీ తెలియాలని సీత చితి పేర్చుకుని అందులోకి నడిచి వెళ్తుంది. అప్పుడు అగ్నిదేవుడు ప్రత్యక్షమై. సీత చాలా మంచిది అని చెప్పి రాముడికి అప్పగిస్తాడు.
అప్పటికి అరణ్యవాసం పూర్తవడంతో రాముడు సీత లక్ష్మణుడు పుష్పక విమానంలో అయోధ్యకు వెళతారు. ఆ తరువాత రాముడు చాలా కాలం పాటు రాజ్యాన్ని పాలిస్తాడు. రామరాజ్యంలో ప్రజలు ఎటువంటి కష్టాలు లేకుండా హాయిగా ఉంటారు. అందుకే ఇన్ని యుగాల తరువాత కూడా సుఖంగా ఉన్న రాజ్యాన్ని రామరాజ్యం అని పిలుస్తారు. ఆ తరువాత సీతారాములకు లవకుశులు పుడతారు.
paatasaala: seetaaraamulu ayodhyaku cheruta
seetaaraamulu ayodhyaku cheruta
ravanudu yuddaaniki vastaadu. ramudiki, raavanudikii bhayankaramaina yuddham jarugutundi. ramudu vesina baanaalatoe ravanudi tala tegipogaane mallee kotta tala vachestundi, alaa enni saarlu chesina malli mallee alaage jarugutunte ramudiki emi cheyyaalo ardhamavadu. appudu ravanudi tammudu vibheeshanudu, ravanudi pottalo amruta bhandam undanee pottalo baanam veste chachipotadani cheptaadu. pottalo baanam veyyadaaniki ramudu oppukodu, adhi yudda dharma kaadu antaadu. yuddham cheyadaaniki konni rools untayannamata. vaatine yuddadharmani antaaru.
ramudu brahmastram veyyagaane hanumantudu tana tandri ayina vaayudemudini praardhistaadu. vaayuvu ante telusu kada gaali. appudu gaali gattigaa veechi ramuni baanam ravanudi pottalo guchukunela chestaadu. appudu ravanudu chanipotadu. akkadunna vaanarulu, ramudu, lakshmanudu andaruu santoshapadataaru. ramudu vibheeshanunni lanka nagaraniki rajuga chestaadu.
lankalooni streelu seetanu pallakeelo ramudi daggaraku teesukostaaru. andaruu chala santoshistaaru. appudu seetha, "inni nelalu nenu rakshasula raajyamlo vunnaanu kada agnipuneetanai ramuni cherutaanu" ani cheptundi. aa kaalamlo etuvanti paapamu cheyani vaaru mantaloki vellinaa kuudaa puvvula tirigi vastaarannamaata, alaa agnilovelli raavadaanni agnipuneeta antaaru. seetha manchidani ramudiki telusu kaani andarikee teliyaalani seetha chiti perchukuni anduloki nadichi veltundi. appudu agnidevudu pratyakshamai. seetha chala manchidi ani cheppi ramudiki appagistaadu.
appatiki aranyavaasam puurtavadamtoe ramudu seetha lakshmanudu pushpaka vimaanamlo ayodhyaku velataaru. aa taruvaata ramudu chala kaalam paatu rajyanni paalistaadu. ramarajyamlo prajalu etuvanti kashtaalu lekunda haayigaa untaaru. anduke inni yugala taruvaata kuudaa sukhamgaa unna rajyanni ramarajyam ani pilustaaru. aa taruvaata seetaaraamulaku lavakusulu pudataaru.